MS «Lidvard»

MS «Lidvard» var et lasteskip bygget ved Kockums Mek. Verksted AB i Malmö som byggenummer 208, for ettertiden mest kjent for en dramatisk flukt fra internering i Dakar, Senegal i 1941.


== Bakgrunn ==
Fartøyet ble levert til rederiet Lauritz Kloster, Oslo i januar 1939. Forlot Saigon 25. april 1940 lastet med ris til Dakar. Internert sammen med 25 andre norske skip i Dakar, Senegal etter ankomst 30. mai 1940. For å hindre rømming ble startrørene på skipets motor demontert og oppbevart av styresmaktene. Av et mannskap på 31 klarte 20 å rømme fra interneringen i 3 forskjellige livbåter. Maskinsjef Bjarne Smørdal og 1. maskinist Johan Karlsen laget med begrensede midler og materialer startrør som lignet de originale startrør, men uegnet til bruk til start av maskin. Med de falske rørene klarte man etterhvert å få byttet til seg de originale startrørene. Maskinen lot seg deretter starte.
Natten mellom 26. og 27. juli 1941 brøt «Lidvard» interneringen med kurs for Freetown, Sierra Leone. I tillegg til de siste 11 av det opprinnelige mannskapet var det 8 fra de norske skipene DS «Hadrian» og DS «Skotfoss» samt en senegaleser som hadde tatt seg jobb ombord. Etter en vellykket rømmning fikk kaptein Nikolai Fredrik Lindtner, maskinsjef Bjarne Smørdal og 1. maskinist Johan Karlsen utdelt krigskorset. Boka og den norske filmen Flukten fra Dakar var basert på historien om dette skipet. Skipet ble videresolgt flere ganger før hun til slutt ble hugget i Jugoslavia i 1976.


== «Lidvard» ==
1939: 19. januar: Levert fra Kockums Mek. Verkstads, Malmö i Sverige, til  Klosters Rederi A/S ved Lauritz Kloster, Oslo .
1940: april: Overtatt av Nortraship.
1940: 25. april: Avgikk Saigon i Vietnam, lastet med ris for Dakar.
1940: 30. mai:  Internert av Vichy-regimet i Dakar, Senegal ved ankomst.
1940: oktober: 5 av mannskapet rømmer i en livbåt og ankommer Bathurst, Gambia etter 40 timers seiling og roing.
1941: 16. mars: 9 av mannskapet rømmer med livbåt til Bathurst, Gambia
1941: 22. juni: 6 av mannskapet rømmer sammen med en estlender og to dansker i en livbåt fra det danske skipet «Harald»
1941: 27. juli: Klokken 00:07: Bryter ut fra interneringen i Dakar. Ombord er 13 av eget mannskap samt 7 fra andre internerte skip
1941: 29. juli: Ankom Freetown, Sierra Leone.
1941: 24. august: Avgikk Freetown med kromitt for USA for dokking.
1941: Sluttet seg igjen til Nortraship
1942 - 1945: Seilte for det meste enslig i farvannet rundt Australia og Den persiske gulf


== «Brede» ==
1954: november: Solgt til Henriksens Rederi A/S ved Dagfin Henriksen, Oslo. Omdøpt «Brede».


== «Opal» ==
1965: mai: Solgt til Bulet State Economic Enterprise, Varna, Bulgaria. Omdøpt «Opal».
1968: Overtatt av Bulgarian United Corp. of Shipping & Shipbuilding, Varna, Bulgaria.
1969: Overtatt av Navigation Maritime Bulgare, Varna, Bulgaria.


== «Tzanko Tzerkovski» ==
1970: Omdøpt «Tzanko Tzerkovski»
1976: Solgt til hugging i Split i Jugoslavia


== Referanser ==


== Litteratur ==
Eiliv Odde Hauge og Vera Hartmann: Flukten fra Dakar.   J.W. Eides Forlag A/S 1951
Lise Lindbæk':Tusen norske skip (Avsnittet om Lidvard)


== Eksterne lenker ==
(no) MS «Lidvard» – Krigsseilerregisteret 
(en) MS «Lidvard» – Den internasjonale sjøfartsorganisasjonen 
«M/S Lidvard». Lillesand sjømannsforening. Besøkt 16. januar 2019. 
«Lidvard» warsailors.com
«Brede» www.shipspotting.com